section_heading: 1943.–1954.
paragraph_text: S prilazom njemačke vojske mnogo igrača odlazi u partizane, dok sedmorica završavaju u njemačke konclogore, u kojima su neki i izgubili život. Klub igra još nekoliko prijateljskih utakmica i pobjeđuje Kup Deutsche Berater protiv njemačkih timova. Nakon oslobađanja grada od nacista i naknadne uspostave Vojne uprave Jugoslavenske armije (VUJA) nad gradom do 1947. godine, te zbog neizvjesnog budućeg položaja Rijeke za vrijeme mirovne konferencije u Parizu (postojala je opcija da joj se vrati status nezavisne države), u prijelaznoj poslijeratnoj godini do prvog izdanja Savezne lige Jugoslavije, organiziraju neslužbeni turnir između gradskih tvornica koje nosi ime kapetana i rekordera po nastupima Fiumane, Giovannija Marasa, koji je herojski poginuo u partizanskoj akciji na obližnjoj planini Risnjak. U međuvremenu klub nastavlja igrati do početka 1946. godine pod imenom Rappresentativa Sindacale Fiumana.<ref> Momčad tad po prvi put igra protiv svojih budućih velikih rivala i najboljih jugoslavenskih klubova u nizu prijateljskih utakmica, jer se službena prvenstva u Jugoslaviji ne održavaju do druge polovice 1946. godine. Momčad pobjeđuje većinu suparnika: zagrebački Dinamo s 4-2, Akademičar sa 7-2 i Metalac Beograd s 2-0, ali gubi protiv Hajduka 2-4.<ref> Dekretom novih jugoslavenskih vlasti su svi prijašnji sportski klubovi u državi ugašeni 1945., kako bi se na njihovom mjestu aktivirala opća fiskulturna društva. Budući da je Fiumana tada bila na teritoriji okupacijske zone B Julijske krajine, ona nije službeno ugašena, ali je unatoč bliskosti partizanskom pokretu Marasa i većine njegovih suigrača, nova vlast smatrala ime kluba nepoželjnim simbolom prethodne vlasti. Zabranu isticanja prijeratnog klupskog brenda su doživjeli skoro svi klubovi u tadašnjoj Hrvatskoj i Jugoslaviji, tj. koji nisu bili eksplicitno proleterskih korijena, kao npr. Građanski, HŽŠK, Cibalia, HŠD Bačka, OFK Beograd, NK Koper, Burja, Hercegovac, Hermes, i stotine drugih koji su prisiljeni nastaviti svoje aktivnosti u nova fiskulturna društva po modelu iz Sovjetskog Saveza.<ref>